(6)
 С Решение за изпълнение 2014/657/ЕС (9) Комисията прие предложение, направено от група производители износители съвместно със CCCME, за пояснения относно прилагането на ангажимента по отношение на разглеждания продукт, обхванат от ангажимента, а именно модули и елементи с произход или изпратени от КНР, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, се наричат по-долу заедно „мерките“.
 (7)
 С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.
 (8)
 С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.
 Б. УСЛОВИЯ НА АНГАЖИМЕНТА, ПО ОТНОШЕНИЕ НА КОИТО Е НАЛИЦЕ НЕСПАЗВАНЕ
 (9)
 Всяко от дружествата, чиито ангажименти бяха приети, се ангажира да продава само произвеждания от него обхванат продукт. Не се допускат продажби на продукти, произведени от друго дружество.
 (10)
 Производителите износители се съгласиха, наред с другото, да не продават обхванатия продукт на първия независим клиент в Съюза под определена минимална вносна цена (МВЦ) в рамките на свързаното годишно равнище на вноса в Съюза, определено в ангажимента.
 (11)
 В ангажимента също така се пояснява чрез неизчерпателен списък какво представлява неспазване на ангажимента. Сред изброеното по-специално са сключването на компенсаторни споразумения с клиентите, както и изготвянето на подвеждащи декларации относно произхода на разглеждания продукт или относно самоличността на износителя. Участието в търговска схема, водеща до риск от заобикаляне на мерките, също представлява неспазване. В списъка е посочено също така, че издаването на търговска фактура в съответствие с определеното в ангажимента, чиято номинална стойност не съответства на базовата финансова операция, се счита за неспазване.
 (12)
 Производителите износители се ангажираха също така да не продават други продукти освен обхванатия продукт, произведен или търгуван от тях, в количество над определен малък процент от общата стойност на продажбите на обхванатия продукт, на същите клиенти, на които продават обхванатия продукт („ограничение за паралелни продажби“).
 (13)
 Освен това съгласно ангажимента производителите износители се задължават на всяко тримесечие и при спазване на конкретни крайни срокове да предоставят на Комисията подробна информация за всичките си продажби за износ за Съюза и препродажби в Съюза („тримесечните отчети“). Това предполага данните, представени в тези тримесечни отчети, да са пълни и верни, а отчетените сделки напълно да отговарят на условията на ангажимента. В отчета трябва да се включват и продажбите на продукти, различни от обхванатия продукт, на едни и същи клиенти.
 (14)
 С цел гарантиране на спазването на ангажимента производителите износители също така се задължиха да позволяват достъпа до всички свои помещения за проверки на място с цел потвърждаване на точността и пълнотата на данните, предоставени на Комисията в тримесечните отчети, както и да предоставят всяка информация, която Комисията смята за необходима.
 В. УСЛОВИЯ НА АНГАЖИМЕНТА, С КОИТО СЕ ДОПУСКА ОТТЕГЛЯНЕ НА ПРИЕМАНЕТО ОТ СТРАНА НА КОМИСИЯТА ПРИ ЛИПСА НА НЕСПАЗВАНЕ
 (15)
 В ангажимента се посочва, че Комисията може да оттегли приемането на ангажимента по всяко време през периода на прилагането му, ако